open-index/open-wikipedia-markdown huggingface dataset:
Κυρτό πολύτοπο

μικρογραφία|δεξιά|Κυρτό πολύτοπο τριών διαστάσεων
Το **Κυρτό πολύτοπο** είναι μια ειδική περίπτωση πολυτόπου, που έχει την επιπλέον ιδιότητα να είναι ένα κυρτό σύνολο σημείων σε *ν*-διαστάσεων χώρο **R***ν*. Ορισμένοι συγγραφείς χρησιμοποιούν τους όρους «κυρτό πολύτοπο» και «**κυρτό πολύεδρο**» χωρίς διάκριση, ενώ άλλοι προτιμούν να κάνουν διάκριση μεταξύ των εννοιών πολύεδρο και πολύτοπο.

Επιπλέον, μερικά κείμενα απαιτούν το πολύτοπο να είναι ένα πεπερασμένο σύνολο, ενώ άλλα (συμπεριλαμβανομένου και του παρόντος λήμματος) επιτρέπουν τα πολύτοπα να είναι απεριόριστα (μη πεπερασμένα σύνολα).

Τα κυρτό πολύτοπα διαδραματίζουν σημαντικό ρόλο σε διάφορους κλάδους των μαθηματικών και στους τομείς όπου εφαρμόζονται, κυρίως στον γραμμικό προγραμματισμό.

Ένα ολοκληρωμένο και σημαντικό βιβλίο για το θέμα, εκδόθηκε το 1967 από τον Μπράνκο Γκρηνμπάουμ και ονομάζεται *Κυρτά Πολύτοπα*. Το 2003 δόθηκε στη δημοσιότητα η 2η έκδοση του βιβλίου, με σημαντικό πρόσθετο υλικό που εισέφεραν οι νέοι συγγραφείς και επιμελητές της έκδοσης αυτής.

Στο βιβλίο του Γκρηνμπάουμ, καθώς και σε ορισμένα άλλα κείμενα της διακριτής γεωμετρίας, τα κυρτά πολύτοπα συχνά ονομάζονται απλά «πολύτοπα». Ο Γκρηνμπάουμ επισημαίνει ότι αυτό είναι αποκλειστικά και μόνο για να αποφευχθεί η συνεχής επανάληψη της λέξης «κυρτό», και ότι πρέπει να γίνει κατανοητό ότι αναφέρεται πάντα στα κυρτά πολύτοπα.

Ένα πολύτοπο ονομάζεται *πλήρων-διαστάσεων* αν είναι ένα αντικείμενο *ν*-διαστάσεων σε χώρο *R*'*ν*.

## Παραδείγματα
*Πολλά παραδείγματα περιορισμένων κυρτών πολυτόπων μπορείτε να βρείτε στο άρθρο «πολύεδρο».
*Στη δισδιάστατη περίπτωση τα παραδείγματα πλήρους διάστασης είναι ένα ημιεπίπεδο, μια λωρίδα μεταξύ δύο παράλληλων γραμμών, ένα σχήμα γωνίας (η τομή δύο μη παράλληλων ημιεπιπέδων), ένα σχήμα που ορίζεται από μια κυρτή πολυγωνική αλυσίδα με δύο ακτίνες προσαρτημένες στα άκρα της, και ένα κυρτό πολύγωνο.
*Ειδικές περιπτώσεις ενός μη φραγμένου κυρτού πολυτόπου είναι μια πλάκα μεταξύ δύο παράλληλων υπερεπιπέδων, μια σφήνα που ορίζεται από δύο μη παράλληλους ημιχώρους, ένας πολυεδρικός κύλινδρος (άπειρο πρίσμα) και ένας πολυεδρικός κώνος (άπειρος κώνος) που ορίζεται από τρεις ή περισσότερους ημιχώρους που διέρχονται από ένα κοινό σημείο.

## Δείτε επίσης
* Πολύεδρο

## Παραπομπές



Κατηγορία:Κυρτή γεωμετρία
Κατηγορία:Πολύτοπα
Βασίλειος Βοϊωάννης

Ο **Βασίλειος Βοϊωάννης**, *Βουγιανός* από τους λατίνους συγγραφείς, ήταν βυζαντινός στρατηγός και Κατεπάνω της Ιταλίας από το 1017 έως το 1027. Ένας από τις μεγαλύτερους βυζαντινούς στρατηγούς του χρόνου του. Με τα κατορθώματά του έδωσε τη δυνατότητα στην βυζαντινή αυτοκρατορία να γίνει υπολογίσιμη δύναμη στη νότια Ιταλία μετά από αιώνες παρακμής.

Μετά το διορισμό του από τον αυτοκράτορα Βασίλειο Β΄ τον Δεκέμβριο του 1017, ζήτησε αμέσως ενισχύσεις από την Κωνσταντινούπολη για να αντιμετωπίσει την εξέγερση του Λομβαρδού ηγέτη Μέλη. Το αίτημα του έγινε δεκτό και στάλθηκε η ελίτ της φρουράς των Βάραγγων. Οι δύο δυνάμεις συναντήθηκαν στις όχθες του ποταμού Οφάντο κοντά στις Κάννες, όπου ο Βασίλειος πέτυχε αποφασιστική νίκη.

Ο Βοϊωάννης για προστασία της περιοχής έχτισε ένα μεγάλο φρούριο στα Απέννινα όπου φύλαγε την είσοδο του κάμπου της Απουλίας. Ίδρυσε την Τροία μία νέα πόλη δίνοντας το όνομά της αρχαίας πόλης της Μικράς Ασίας. Σύντομα, όλο το Μεσοτζιόρνο είχε περάσει στην βυζαντινή εξουσία, με εξαίρεση το Δουκάτο του Βενεβέντου, το οποίο παρέμεινε πιστό στον παπισμό.

Τρομαγμένος από την αλλαγή στο νότο, ο Πάπας Βενέδικτος πήγε βόρεια το 1020 στο Μπάμπεργκ να συνεννοηθεί με τον αυτοκράτορα της Αγίας Ρωμαϊκής Αυτοκρατορίας, Ερρίκο Β΄. Ο αυτοκράτορας δεν έλαβε άμεση δράση, αλλά τα γεγονότα του επόμενου έτους τον έπεισαν να παρέμβει. Ο Βοϊωάννης και ο νέος σύμμαχος του Πρίγκιπας Πανδόλφος της Κάπουα βάδισε κατά του Μέλη και του Ντάτους και κατέλαβαν τον πύργο του στο Καριγκλιάμο. Στις 15 Ιουνίου,  ο Ντάτους ήταν δεμένος σε ένα σακί μαζί με μια μαϊμού, έναν κόκορα, και ένα φίδι και ρίχτηκε στη θάλασσα. Το επόμενο έτος, σε απάντηση, ένας τεράστιος ρωμαϊκός αυτοκρατορικός στρατός βάδισε στο νότο για να επιτεθεί στο νέο φρούριο της Τροίας. Η φρουρά δεν έπεσε ποτέ. Ο Βοϊωάννης χορήγησε προνόμια στην πόλη για την πίστη της σε αυτόν.

Το 1025, ο Βοϊωάννης ετοιμαζόταν να οδηγήσει μια νέα Σικελική εκστρατεία με εντολή του αυτοκράτορα Βασίλειου Β', όταν ο  αυτοκράτορας πέθανε. Ο νέος αυτοκράτορας Κωνσταντίνος ακύρωσε την αποστολή, και ο κατεπάνω πήγε βόρεια να βοηθήσει τον Πανδούλφο να ανακαταλάβει την Κάπουα που είχε καταλάβει ο Ερρίκος Β΄ τρία χρόνια νωρίτερα. Ο Βοϊωάννης πρόσφερε στον νέο πρίγκιπα της Κάπουα, Πανδούλφο της Τιάνο, ασφαλή μετάβαση στη Νάπολη και την αποδοχή της παραίτησης του τον Μάιο του 1026. Αυτή ήταν η τελευταία σημαντική εκστρατεία του. Στο 1027, ανεκλήθη. Κατά τη διάρκεια του επόμενου αιώνα, η βυζαντινή επιρροή στην Ιταλία μειώθηκε σταθερά στο μηδέν.

Το 1041, ο γιος του Εξακουστός Βοϊωάννης ονομάστηκε κατεπάνω, αλλά δεν κράτησε παραπάνω από ένα χρόνο στην θέση.

## Παραπομπές


## Πηγές
*  John Julius Norwich, *The Normans in the South 1016-1130*, Longmans London, 1967

Κατηγορία:Κατεπάνω της Ιταλίας
Κατηγορία:Βυζαντινοί του 11ου αιώνα
Exodus

To **Exodus** μπορεί να αναφέρεται:
* Exodus (συγκρότημα). Αμερικάνικο thrash metal συγκρότημα.
* Exodus (άλμπουμ) των Bob Marley & the Wailers
Αμφιαράου εξέλασις

Η ***Αμφιαράου εξέλασις*** (**), δηλαδή η εκστρατεία του Αμφιάραου στην Θήβα, ήταν ένα επικό ποίημα που δεν ανήκε στον επικό κύκλο και το οποίο ο *ψεύδο-Ηρόδοτος* και ο Ησύχιος ο Μιλήσιος απέδιδαν στον Όμηρο. Φαίνεται πως είχε ανάλογο περιεχόμενο με αυτό της *[[Θηβαΐς (έπος)|Θηβαΐδος]]*, και γι' αυτό ορισμένοι μελετητές υπέθεσαν ότι ίσως να ήταν απλώς ένας άλλος τίτλος για την *Θηβαΐδα* ή να αποτελούσε κάποιο από τα τμήματά της.

Από την *Αμφιαράου εξέλασιν* διασώθηκε ένα μόνον τρίστιχο απόσπασμα (που βέβαια θα μπορούσε κάλλιστα να προέρχεται και από την *Θηβαΐδα*), στο οποίο ο Αμφιάραος συμβουλεύει τον μικρό του γιο, τον Αμφίλοχο:  
(*Του χταποδιού, παιδί μου, ήρωα Αμφίλοχε, να έχεις την νοοτροπία / να προσαρμόζεσαι σε κάθε λαό, όπου πηγαίνεις / να γίνεσαι κάθε φορά διαφορετικός ακολουθώντας του τόπου [τις συνήθειες].*)

## Παραπομπές


Κατηγορία:Αρχαία ελληνικά έπη
Φραγμένο σύνολο

μικρογραφία|δεξιά|Απεικόνιση ενός φραγμένου συνόλου (πάνω) και ενός απέραντου συνόλου (κάτω). Το σύνολο στο κάτω μέρος συνεχίζει ατέρμονα προς τα δεξιά.
Στην μαθηματική ανάλυση, ένα σύνολο ονομάζεται **φραγμένο**, αν κατά κάποιο τρόπο είναι περιορισμένου μεγέθους. Αντιστρόφως, ένα σύνολο το οποίο δεν περιορίζεται ονομάζεται **μη φραγμένο** ή **απέραντο**. Η λέξη φραγμένο δεν έχει κανένα νόημα σε ένα γενικό τοπολογικό χώρο, χωρίς κάποια μετρική.

## Ορισμός
Ένα σύνολο *S* πραγματικών αριθμών ονομάζεται **άνω φραγμένο**, αν υπάρχει ένας πραγματικός αριθμός *k* έτσι ώστε να ισχύει *k* ≥ *s* για όλους *s* στο *S*. Ο αριθμός *κ* ονομάζεται *ανώτερο όριο* ή *άνω φράγμα* του *S*. Οι όροι **κάτω φραγμένο** και *κατώτερο όριο* ή *κάτω φράγμα* ορίζονται ομοίως.

Ένα σύνολο *S* είναι **φραγμένο** αν έχει άνω και κάτω όρια. Ως εκ τούτου, το σύνολο των πραγματικών αριθμών είναι φραγμένο αν περιέχεται σε ένα πεπερασμένο διάστημα.

## Μετρικός χώρος
Ένα υποσύνολο *S* ενός μετρικού χώρου (*M*, *d*) είναι φραγμένο εάν περιέχεται σε μια μπάλα πεπερασμένης ακτίνας, δηλαδή εάν υπάρχει *x* στον *Μ* και *r*>0 έτσι ώστε για όλα τα *s* στο *S*, να έχουμε *d(x, s)* *n* που είναι ισοδύναμα τα δύο.
* Ένας μετρικός χώρος είναι συμπαγής αν και μόνον αν είναι πλήρης και οριοθετείται πλήρως.
* Ένα υποσύνολο Ευκλείδειου χώρου **R***n* είναι συμπαγές αν και μόνον αν είναι κλειστό και φραγμένο.

## Οριοθέτηση σε τοπολογικούς διανυσματικούς χώρους
Στους τοπολογικούς διανυσματικούς χώρους υφίσταται ένας διαφορετικός ορισμός για τα φραγμένα σύνολα, ο οποίος ονομάζεται και *οριοθέτηση von Neumann*. Οι δύο ορισμοί συμπίπτουν, εάν η τοπολογία του τοπολογικού διανυσματικού χώρου επάγεται από κάποια μετρική η οποία είναι ομοιογενής, όπως στην περίπτωση μιας μετρικής που προκαλείται από τη νόρμα του διανυσματικού χώρου.

## Παραπομπές

* R. G. Bartle & D. R. Sherbert, *Introduction to Real Analysis*, Limusa S.A., 2009.
* Robert D. Richmyer, *Principles of advanced mathematical physics*, Springer-Verlag, New York, 1978.

Κατηγορία:Θεωρία συνόλων
Κατηγορία:Μαθηματική ανάλυση
Κατηγορία:Συναρτησιακή ανάλυση
Μαμπαλακάτ

thumb|300px|Δρόμος εισόδου στη Μαμπαλακάτ
Η **Μαμπαλακάτ** είναι πόλη των Φιλιππίνων, στο βόρειο τμήμα της επαρχίας Παμπάγκα, της νήσου Λουσόν. Καταλαμβάνει έκταση περίπου τα 83 τ.χλμ. και ο πληθυσμός της ανέρχεται στους 215.600 κατοίκους (2010), πρόκειται για την τρίτη μεγαλύτερη πόλη της επαρχίας. Ως δημοτικό διαμέρισμα περιλαμβάνει 25 άλλες κωμοπόλεις και κοινότητες.

Η Μαμπαλακάτ βρίσκεται επί χαμηλού οροπεδίου, περίπου 110 χλμ βόρεια της Μανίλα και το κλίμα της είναι τροπικό. Αποτελεί κυρίως αγροτική περιοχή με βασικές καλλιέργειες τα δημητριακά και κυρίως το ρύζι. Το όνομά της προέρχεται από την ονομασία ομώνυμου δένδρου που φύεται στην ευρύτερη περιοχή.

Στον Β' Παγκόσμιο Πόλεμο, μετά την κατάληψη των Φιλιππίνων από τους Ιάπωνες, στη Μαμπαλακάτ δημιουργήθηκε μεγάλη αεροπορική βάση του αυτοκρατορικού ναυτικού της Ιαπωνίας, αποτελώντας την έδρα της 201ης Σμηναρχίας. στην οποία το 1944 συγκροτήθηκαν οι Ειδικές ομάδες εφόδου γνωστότερες με το όνομα καμικάζε. Την αεροπορική αυτή βάση οι Αμερικανοί αποκαλούσαν "αεροπορική βάση Κλαρκ", ή "αερολιμένα Κλαρκ".

## Παραπομπές


## Πηγές
* Di Pietro Luciano "Οι καμικάζε" Εκδ. Φυτράκης- Mondadori Αθήναι, 1971 (Τα Φοβερά Ντοκουμέντα), σελ.22-23.

## Εξωτερικοί σύνδεσμοι
* 

Κατηγορία:Πόλεις των Φιλιππίνων
Επίγονοι (έπος)

__NOTOC__

Οι ***Επίγονοι*** ήταν ένα, χαμένο σήμερα, επικό ποίημα επτά χιλιάδων στίχων, το οποίο διηγιόταν την πολιορκία και τελικά την άλωση της Θήβας από τους γιους των επτά Αργείων ηγεμόνων (*Επτά επί Θήβας*) που δέκα χρόνια πρωτύτερα είχαν επιχειρήσει, ανεπιτυχώς τότε, την κατάληψη της ίδιας πόλης. 

Οι *Επίγονοι* ανήκαν στον θηβαϊκό επικό κύκλο (μαζί με τη *[[Οιδιπόδεια (έπος)|Οιδιπόδεια]]* και τη *[[Θηβαΐς (έπος)|Θηβαΐδα]]*) και ως πιθανός ποιητής τους αναφερόταν (με επιφύλαξη) άλλοτε ο Όμηρος και άλλοτε ο Αντίμαχος ο Τήιος.

## Περιεχόμενο και αποσπάσματα
### Η άλωση της Θήβας
Σε γενικές γραμμές το (υποτιθέμενο) περιεχόμενο των Επιγόνων ήταν το εξής: 
Οι Επίγονοι έχοντας επικεφαλής αυτήν την φορά τον Αιγιαλέα, τον γιο του Άδραστου, νίκησαν αρχικά τον γιο του Ετεοκλή και βασιλιά της Θήβας Λαοδάμαντα στη μάχη του Γλίσαντα. Οι Θηβαίοι αναγκάσθηκαν τότε να υποχώρησαν και να οχυρωθούν πίσω από τα τείχη της πόλης τους, αλλά ύστερα από μια σύντομη πολιορκία παραδόθηκαν. Οι νικητές τοποθέτησαν στο θρόνο της Θήβας τον γιο του Πολυνείκη, τον Θέρσανδρο, και αφιέρωσαν στο μαντείο των Δελφών τον αιχμάλωτο μάντη Τειρεσία και την κόρη του Μαντώ. Ο Τειρεσίας όμως καθοδόν προς τους Δελφούς πέθανε και η Μαντώ μετά από λίγο κατέφυγε στην Κολοφώνα. Όλοι οι Επίγονοι, εκτός από τον Αιγιαλέα που σκοτώθηκε, επέστρεψαν σώοι και θριαμβευτές στις πατρίδες τους.

### Ο Αλκμαίων

Στους *Επιγόνους* γινόταν εκτενής αναφορά και στην ιστορία του Αλκμαίωνος, του γιου του Αμφιάραου και της Εριφύλης. 

Αρχικά ο Αλκμαίων δεν ήθελε να συμμετάσχει στην εκστρατεία των Επιγόνων. Eξαναγκάσθηκε όμως από την μητέρα του, την οποία δωροδοκήσε ο Θέρσανδρος προσφέροντάς της τον *πέπλο [το φόρεμα]* της Αρμονίας. Έτσι, η Εριφύλη, για δεύτερη φορά μέσα σε λίγα χρόνια, διέπραξε το ίδιο κρίμα προδίδοντας, εξαγορασμένη, έναν δικό της άνθρωπο.
 
Η πρώτη φορά ήταν τότε που, όπως διηγιόταν ο ποιητής της *Θηβαΐδος*, δωροδοκημένη από τον Πολυνείκη με το περιδέραιο της Αρμονίας φανέρωσε τον κρυψώνα του συζύγου της, του Αμφιάραου, ο οποίος αρνιόταν να συμμετάσχει στην εκστρατεία των Επτά, επειδή (ως μάντης που ήταν) γνώριζε το άδοξο και καταστροφικό για τους Αργείους και για τον ίδιο τέλος της. Εξαιτίας της προδοσίας της Εριφύλης, ο Αμφιάραος αναγκάστηκε τελικά να πάρει μέρος στην εκστρατεία, όπου και σκοτώθηκε. Πριν φύγει όμως πρόλαβε να ορκίσει τον γιο του, τον Αλκμαίωνα, ότι, αν ποτέ δεν γυρνούσε ζωντανός ο πατέρας του από τον πόλεμο, θα τιμωρούσε για την προδοσία της την Εριφύλη (την "στυγερή", όπως την αποκαλεί ο Όμηρος) σκοτώνοντάς την. Και πράγματι, ο Αλκμαίων επιστρέφοντας από την εκστρατεία των Επιγόνων θα τηρήσει τον παλιό του όρκο και θα φονεύσει την μητέρα του -επηρεασμένος βέβαια και από την στάση της απέναντί του. Αυτή όμως ήταν μια ιστορία που την διηγιόταν αναλυτικότερα το επόμενο χαμένο έπος του θηβαϊκού κύκλου, η *[[Αλκμαιωνίς|Αλκμαιωνίδα]].

=== Τα διασωθέντα αποσπάσματα ===
Από τους *Επιγόνους* διασώθηκε μόνον ο εναρκτήριος στίχος του ποιήματος που περιλαμβάνει την επίκληση στις Μούσες: 

::**
:: *(Και τώρα πάλι, Μούσες, ας τραγουδήσουμε τους άνδρες τους ακμαιότερους.)''  

## Παραπομπές


Κατηγορία:Αρχαία ελληνικά έπη
Κατηγορία:Θηβαϊκός (επικός) κύκλος
Περιφέρεια Ταμπόρα

Η **Περιφέρεια Ταμπόρα** *(Tabora Region)* είναι μια από τις 30 περιφέρειες της Τανζανίας. Περιφερειακή πρωτεύουσα είναι ο Δήμος Ταμπόρα *(Tabora)*. Σύμφωνα με την εθνική απογραφή του 2012, η περιοχή είχε πληθυσμό 2.291.623, η οποία ήταν χαμηλότερη από την προ-απογραφής πρόβλεψη των 2.539.715 ατόμων. Για το 2002-2012, ο μέσος ετήσιος ρυθμός αύξησης του πληθυσμού της περιοχής ήταν 2,9%, ο ένατος υψηλότερος στη χώρα. Επίσης, ήταν η 24η πιο πυκνοκατοικημένη περιοχή, με 30 κατοίκους ανά τετραγωνικό χιλιόμετρο. Τα 6,0 άτομα, ήταν το μέσο οικιακό μέγεθος της περιοχής, το τρίτο υψηλότερο στη χώρα.

Η Περιφέρεια βρίσκεται στο κεντρικό-δυτικό τμήμα της χώρας. Με μια επιφάνεια 76.151 τετραγωνικών χιλιομέτρων (29.402 τετραγωνικά μίλια) η Περιφέρεια είναι ελαφρώς μεγαλύτερη από τον Παναμά (75.417 τετραγωνικά χιλιόμετρα (29.119 τετραγωνικά μίλια)). Τα προστατευόμενα δάση *(forest reserves)*, καλύπτουν 34.698 τετραγωνικά χιλιόμετρα (13.397 τετραγωνικά μίλια) (το 46% της Περιφέρειας) και τα αποθέματα της άγριας πανίδας *(game reserves)*, καλύπτουν 17.122 τετραγωνικά χιλιόμετρα (6.611 τετραγωνικά μίλια) (το 22% της Περιφέρειας). Η περισσότερη οικονομική δραστηριότητα στην Περιφέρεια είναι γεωργική.

Ο Επίτροπος για την Περιφέρεια Ταμπόρα, είναι ο *Ludovic Mwananzila*.

## Προφορά, ετυμολογία
Η ονομασία «Ταμπόρα», στα Ελληνικά προφέρεται Τα-μπό-ρα.

Η ονομασία “Ταμπόρα” προήλθε από τη λέξη “ματομπόρουα” (“*matoborwa*”)' που σημαίνει γλυκοπατάτες, οι οποίες ήταν ένα βασικό είδος διατροφής των κατοίκων της φυλής Νυαμουέζι (*Nyamwezi*), την πολυπληθέστερη φυλή στην περιοχή. Οι ξένοι-επισκέπτες δεν μπορούσαν να προφέρουν τη “ματομπόρουα” (“*matoborwa*”) και αντ' αυτού την έλεγαν Τ**ο**μπόρα *(Tobora)*, η οποία συν τω χρόνω μετατράπηκε σε Τ**α**μπόρα *(Tabora)*.

## Περιοχές (ή Επαρχίες)
Η Περιφέρεια διοικητικά διαιρείται σε επτά Περιοχές:

## Εικόνες

Αρχείο:Bundesarchiv Bild 105-DOA0726, Deutsch-Ostafrika, Tabora, Landschaftsbild.jpg|Τοπίο της Ταμπόρα κατά τη διάρκεια του 1900.
Αρχείο:Bundesarchiv Bild 146-1994-030-11A, Reise Bernhard Dernburgs duch Deutsch-Ostafrika.jpg|Συγκέντρωση κατοίκων στη Ταμπόρα της Γερμανικής Ανατολικής Αφρικής.
Αρχείο:Bundesarchiv Bild 146-1984-064-21, Deutsch-Ostafrika, Reise Bernhard Dernburg.jpg|Δρόμος στη Ταμπόρα της Γερμανικής Ανατολικής Αφρικής.
Αρχείο:Bundesarchiv Bild 105-DOA0732, Deutsch-Ostafrika, Tabora, Polizeistation.jpg|Το Αστυνομικό Τμήμα της Ταμπόρα.
Αρχείο:Bundesarchiv Bild 105-DOA0731, Deutsch-Ostafrika, Tabora, Markt.jpg|Η κεντρική αγορά της Ταμπόρα.
Αρχείο:Bundesarchiv Bild 105-DOA0730, Deutsch-Ostafrika, Tabora, kath.Mission.jpg|Η Αποστολή της Καθολικής Εκκλησίας στην Ταμπόρα.
Αρχείο:Mwamongu water source.jpg|Νερόλακος στο χωριό Μουαμανόνγκου *(Mwamanongu)*, στην Περιοχή Μεάτου *(Meatu)*, στην Περιφέρεια Σινυάνγκα *(Shinyanga)*, Τανζανία. Το νερό προέρχεται συνήθως από ανοικτές τρύπες, σκαμμένες στην άμμο των ξεροπόταμων και είναι κατά κανόνα μολυσμένο.
Αρχείο:Village in Tabora Region.jpg|Χωριό στην Περιοχή Νζέγκα.


## Δείτε επίσης
* Διοικητικές υποδιαιρέσεις της Τανζανίας
* Ταμπόρα (πόλη)

## Σημειώσεις

## Παραπομπές σημειώσεων


## Παραπομπές


## Εξωτερικοί σύνδεσμοι
* 


Ταμπορα
Πικρολίμνη

Η **Πικρολίμνη** είναι λίμνη της Μακεδονίας, στο νότιο τμήμα της Περιφερειακής Eνότητας Κιλκίς, κοντά στα σύνορα με την Περιφερειακή Eνότητα Θεσσαλονίκης.

## Γενικά
Η Πικρολίμνη είναι αβαθής λίμνη με μέσο βάθος το 1 μέτρο που το καλοκαίρι συνήθως ξεραίνεται. Η έκταση της κυμαίνεται από 3,7 έως 4,5 τ.χλμ. Θεωρείται η μοναδική λίμνη της ηπειρωτικής Ελλάδας με αλμυρό νερό και ο πυθμένας της αποτελείται από πηλό με θειούχες ενώσεις και νιτρικά άλατα. Υπάρχουν πηγές μεταλλικού νερού και, λόγω των πετρωμάτων έχει ιαματικές και καλλυντικές ιδιότητες. Το νερό της λίμνης ωστόσο, έχει υψηλή αλατότητα τρεις φορές μεγαλύτερη από τη Νεκρά Θάλασσα. 

Στη λίμνη λειτουργεί Πηλοθεραπευτήριο και το καλοκαίρι η πηλοθεραπεία γίνεται εντός της λίμνης στην ειδικά διαμορφωμένη όχθη.

Αποτελεί τον πυρήνα της αρχαίας λίμνης *Χαλάστρας*, που ήταν γνωστή για τις ιαματικές ιδιότητες του Χαλαστραίου νίτρου και της Μορρίας ύλης, και το περίφημο Ασκληπιείο στη Μόρρυλο (βόρεια όχθη, *σήμερα [[Άνω Απόστολοι Κιλκίς|Άνω Απόστολοι]]*). 

## Οικολογία
Η Πικρολίμνη έχει μεγάλες αμμώδεις εκτάσεις και λασπότοπους, υγρά λιβάδια και καλαμιώνες (*phragmites*) που βρίσκονται ανάμεσα σε μεγάλη, ανοικτή, καλλιεργήσιμη επιφάνεια. Στην περιοχή της διαβιούν τα αξιόλογα είδη πτηνών:  Μικρογαλιάντρα (*Calandrella brachydactyla*), Βαλτόκιρκος (*Circus cyaneus*) και Νανογέρακο (*Falco columbarius*). Η Ελλάδα μετά την επικύρωση της συνθήκης Ραμσάρ, (ΝΔ 191/1974), την περιέλαβε στον κατάλογο Natura 2000, των προστατευομένων οικοτόπων και υγροβιοτόπων της χώρας μαζί με τα είδη χλωρίδας και πανίδας της.

## Εξωτερικοί σύνδεσμοι
* Πικρολίμνη (Κιλκίς) | Ματιά από ψηλά στο https://www.youtube.com

## Παραπομπές


Κατηγορία:Περιφερειακή ενότητα Κιλκίς
Κατηγορία:Λίμνες της Μακεδονίας
Κατηγορία:Γεωγραφία του Κιλκίς
Κατηγορία:Αλμυρές λίμνες
Πικρολίμνη
Κατηγορία:Λουτρά
Διονύσιος Καρρέρ

Ο **Διονύσιος Καρρέρ** (1907 - 17 Οκτωβρίου 1989) ήταν Έλληνας  μηχανικός και πολιτικός από τη Ζάκυνθο. 

## Βιογραφία
Γεννήθηκε το 1907 και ήταν γιος του Γεωργίου Καρρέρ. Αδελφός του ήταν ο Λουκάς Γ. Καρρέρ. Εργάστηκε ως μηχανικός. Εξελέγη για πρώτη φορά στην εκλογική περιφέρεια Ζακύνθου το 1950 με το Λαϊκό Κόμμα. Επανεξελέγη το 1952 με τον Ελληνικό Συναγερμό και το 1956 με την ΕΡΕ. 

Απεβίωσε και κηδεύτηκε στην Αθήνα από το Πρώτο Νεκροταφείο τον Οκτώβριο του 1989.

## Παραπομπές


Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Ζακύνθου
Κατηγορία:Οικογένεια Καρρέρ
Ακτή Ξαβερίου

Η **Ακτή Ξαβερίου** ή **Ξαβέρη** αποτελεί προέκταση της Ακτής Μιαούλη στα δυτικά της Πειραικής χερσονήσου, στον προλιμένα Πειραιώς βόρεια της συνοικίας του Χατζηκυριάκειου, ξεκινάει από την Πύλη Ε12 ή Πύλη του Λέοντα μέχρι περίπου τα κεντρικά γραφεία του ΟΛΠ στα Καρβουνιάρικα, εκεί μετονομάζεται σε Ακτή Μιαούλη. Στην περιοχή κυριαρχεί το αντίγραφο του αγάλματος *[[Λέων του Πειραιώς]]* στο κέντρο της ακτής, όπου υπάρχει και το ομώνυμο εστιατόριο για τους επισκέπτες, όπως και ο ναός της Ζωοδόχου Πηγής που ανήκει στο Χατζηκυριάκειο.

## Το αντίγραφο του αγάλματος Λέων του Πειραιώς

Ο Λέων του Πειραιώς είχε βρεθεί το 1328 από τον Γενοβέζο Πέτρο Βισκόντι, είναι άγνωστη η ημερομηνία κατασκευής του καο υπολογίζεται στο 360 π.Χ. Το μαρμάρινο λιοντάρι κλάπηκε από τον Βενετό Φραντσέσκο Μοροζίνι το 1688 μαζί με πολλά άλλα αρχαία κειμήλια και μεταφέρθηκε στην Βενετία. Εκεί κοσμεί το κεντρικό λιμάνι της Βενετίας σαν σύμβολο της πόλης. Οι Βενετοί έχουν οικειοποιηθεί το λιοντάρι σαν δικό τους, έχουν γίνει από τότε πολλές προσπάθειες να επανέλθει το λιοντάρι στην φυσική του θέση στον Πειραιά αλλά όλες χωρίς αποτέλεσμα. Ο πρώην δήμαρχος Πειραιά, Στέλιος Λογοθέτης, ανέθεσε στον γλύπτη Γιώργο Μέγκουλα την κατασκευή μαρμάρινου αντιγράφου του λιονταριού στο κέντρο της Ακτής Ξαβερίου με θέα από την οδό Μαρίας Χατζηκυριακού απέναντι από την εκκλησία της Ζωοδόχου Πηγής. Το μαρμάρινο αντίγραφο του λέοντα είναι σήμερα το μεγαλύτερο αξιοθέατο του σημερινού Πειραιά σε περίοπτη θέση στην ακτή και είναι ορατό σε ολόκληρο το λιμάνι.

## Ιστορία

Η περιοχή κατοικήθηκε το 1858 από τον Ιταλό Ξαβέριο Στέλλα που έφτασε τότε σε ηλικία 22 ετών από την Απουλία κοντά στο Μπάρι και έδωσε το όνομα του στην ακτή. Ο Ξαβέριος εργαζόταν στην Πειραϊκή ακτή ως προμηθευτής πλοίων ενώ ο γιος του Νικόλαος οικοδόμησε στην ακτή μεγάλη ταβέρνα ονομαστή στον Πειραιά του 19ου αιώνα, εκτός από την ταβέρνα υπήρχε βιομηχανία κονιάκ του Καμπά και οικόπεδο ιδιοκτησίας του εφοπλιστή Λαιμού. Ο οικογενειακός τάφος της οικογένειας Ξαβερίου βρίσκεται στο ρωμαιοκαθολικό κοιμητήριο μέσα στο νεκροταφείο Ανάστασης Πειραιά. Στην περιοχή σταδιακά εγκαταστάθηκε πλήθος φτωχών προσφύγων δημιουργώντας ξύλινα παραπήγματα σε έναν ενιαίο οικισμό χωριάτικης μορφολογίας στην ευρύτερη περιοχή που περιλαμβάνει το Ξαβέριο και τα γειτονικά Καρβουνιάρικα. Ο οικισμός αυτός καλύφθηκε με την κατασκευή της μεγάλης γέφυρας - αυτοκινητόδρομου που συνδέει την ακτή Μιαούλη με το Χατζηκυριάκειο, η γέφυρα αυτή ονομάστηκε Ακτή Ξαβερίου. Ο παλαιός οικισμός εξακολουθεί να υπάρχει παρ'όλα αυτά ακόμα και σήμερα κατοικήσιμος, διακρίνεται κάτω από την γέφυρα.

## Εξωτερικοί σύνδεσμοι

* Η ΑΚΤΗ ΞΑΒΕΡΙΟΥ ΚΑΙ ΤΟ ΧΩΡΙΟ ΣΤΑ ΚΑΡΒΟΥΝΙΑΡΙΚΑ
* Να γυρίσει το λιοντάρι του Πειραιά στο λιμάνι του
* Η αλήθεια για τον Ξαβέριο Στέλλα

Κατηγορία:Συνοικίες και περιοχές του Πειραιά
Overture of the Wicked

**Overture of the Wicked** είναι ο τίτλος του ΕΡ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούνιο του 2007 μέσω της δισκογραφικής εταιρείας "SPV".

Η ιαπωνική έκδοση του ΕΡ περιείχε έξι επιπλέον κομμάτια, τα οποία στο παρελθόν είχαν συμπεριληφθεί σε παλιότερες κυκλοφορίες του συγκροτήματος.

Οι κριτικές για την κυκλοφορία υπήρξαν θετικές, με το "Allmusic" να του δίνει 3,5 / 5 αστέρια.

## Τραγούδια

## Θέσεις τσαρτ
***Overture of the Wicked*** *(άλμπουμ)*

***Επίσημη κυκλοφορία: [[4 Ιουνίου]] [[2007]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***Overture of the Wicked***" είχε την εξής μορφή:

* **[[Τιμ Όουενς]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[μπάσο]], [[Φωνητική|φωνητικά]]*
* **Τιμ Μιλς** - *[[κιθάρα]]*
* **Μπρεντ Σμέντλι** - *[[τύμπανα]]*

## Παραπομπές


## Πηγές
* Overture of the Wicked - Iced Earth | Songs, Reviews, Credits, Awards | AllMusic
* Overture of the Wicked (Single) | The Official Iced Earth Website 
* Iced Earth - Overture of the Wicked - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2007
Ιωάννης Γκλαβάνης

Ο **Ιωάννης Γκλαβάνης** (Βόλος, 28 Ιανουαρίου 1892 - Αθήνα, 27 Δεκεμβρίου 1984), γνωστός και ως Τζον Γκλαβάνης, ήταν Έλληνας βιομήχανος, βουλευτής και υπουργός.

## Βιογραφία
Γεννήθηκε στο Βόλο. Ήταν γιος του βιομήχανου Κωνσταντίνου Γκλαβάνη από τη Ζαγορά Πηλίου. Ο αδερφός του, Βάγγος (Ευάγγελος), εξελέγη επίσης βουλευτής Λαρίσης και ήταν κι αυτός βιομήχανος, στις εκλογές του 1926. Ο Ιωάννης παντρεύτηκε την Ουρανία Βουτσινά και απέκτησαν 1 γιο και 1 κόρη.
Ο Ιωάννης σπούδασε Εμπορικές Επιστήμες στην Εμπορική Σχολή του Μάντσεστερ στο Ηνωμένο Βασίλειο. Μέχρι την Κατοχή εργάστηκε ως γενικός διευθυντής σε εταιρεία.

Εξελέγη βουλευτής Λάρισας (1946 με το Κόμμα Βενιζελικών Φιλελευθέρων συγκεντρώνοντας 4.416 ψήφους,  το 1950, 1951 με το Κόμμα Φιλελευθέρων και βουλευτής Μαγνησίας με την Ένωση Κέντρου το 1961, 1963 και 1964) και έγινε ένας από τους βουλευτές που αποστάτησαν από την Ένωση Κέντρου το 1965. 

### Υπουργός
Ο Τζον Γκλαβάνης διετέλεσε επανειλημμένα υπουργός σε διάφορες κυβερνήσεις. Ειδικότερα, ήταν υπουργός Γεωργίας και προσωρινά Εθνικής Οικονομίας (1945), υπουργός Εθνικής Οικονομίας (1945), Ανοικοδομήσεως (1947), Υγείας και Κοινωνικής Προνοίας (1950), Οικισμού και Ανοικοδομήσεως (1950), Εμπορίου (1951, 65), Δημοσίων Έργων (1965-66) και προσωρινά Βορείου Ελλάδος (1965) και υπουργός Βιομηχανίας (1951, 66).

Πέθανε τον Δεκέμβριο του 1984 και κηδεύτηκε στις 28 Δεκεμβρίου.

## Παραπομπές


## Εξωτερικοί σύνδεσμοι
*Ιωάννης Γκλαβάνης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες βιομήχανοι
Κατηγορία:Βουλευτές Λάρισας
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου

Κατηγορία:Έλληνες υπουργοί Γεωργίας
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Ανοικοδομήσεως
Κατηγορία:Έλληνες υπουργοί Υγείας και Κοινωνικής Προνοίας
Κατηγορία:Έλληνες υπουργοί Οικισμού και Ανοικοδομήσεως
Κατηγορία:Έλληνες υπουργοί Εμπορίου
Κατηγορία:Έλληνες υπουργοί Δημοσίων Έργων
Κατηγορία:Έλληνες υπουργοί Βορείου Ελλάδος
Κατηγορία:Έλληνες υπουργοί Βιομηχανίας

Κατηγορία:Βουλευτές Μαγνησίας
Ντόμινικ Γουότερς

Ο **Ντόμινικ Γουότερς**, γεννημένος στις 28 Σεπτεμβρίου 1986, είναι Αμερικανός καλαθοσφαιριστής, ο οποίος στο παρελθόν έχει αγωνιστεί στη Γερμανία, το Βέλγιο, τις Ηνωμένες Πολιτείες, όπως και στο ελληνικό πρωτάθλημα με τη φανέλα του Κολοσσού Ρόδου και του Άρη. Από τα μέσα της σεζόν 2016-17, αγωνίζεται στον Ολυμπιακό Πειραιώς.

## Καριέρα
Ο Γουότερς φοίτησε στο λύκειο του Γκραντ και το 2005 πέρασε στο Πανεπιστήμιο της Χαβάης, όπου σε δύο χρονιές είχε μέσο όρο πόντων 4,9 πόντους σε πενήντα αγώνες. Παρέμεινε εκεί μέχρι το 2007, όταν και μεταγράφηκε στο Πόρτλαντ Στέιτ, συνεχίζοντας μέχρι το 2010 με μέσους όρους 14,9 πόντων και 3,8 ασίστ.

Μετά την αποφοίτηση του από το πανεπιστήμιο ξεκίνησε να παίζει στους Πόρτλαντ Σόουταϊμ για το πρωτάθλημα του NABL. Το καλοκαίρι του 2010, αγωνίστηκε στη Summer League του NBA με τη φανέλα των Γιούτα Τζαζ. Στη συνέχεια, υπέγραψε στη γαλλική Χάβρη, η οποία τον αποδέσμευσε έναν μήνα αργότερα. Τελικά, τον Οκτώβριο του 2010, κατέληξε στη βελγική Γουλβς Βερβιέρ-Πέπινστερ, ενώ την επόμενη σεζόν αγωνίστηκε στη Λιέζ Μπασκέτ.

Το καλοκαίρι του 2012, υπέγραψε στην Ολύμπια Λιουμπλιάνας, αλλά στα μέσα της χρονιάς μεταγράφηκε στην ισραηλινή Χαποέλ Χολόν. Το 2013-14 αγωνίστηκε στην Ισπανία με τη φανέλα της Μανρέσα, από την οποία αποχώρησε στα μέσα Ιανουαρίου του 2014, συνεχίζοντας στη γερμανική Όλιβερ Μπάσκετς.

Το Νοέμβριο του 2014, επιλέχθηκε από τους Γκραντ Ράπιντς Ντράιβ για την NBA D-League, όπου αγωνίστηκε σε δύο αγώνες πριν αφεθεί ελεύθερος. Έναν μήνα αργότερα, υπέγραψε στον Κολοσσό Ρόδου, όπου αγωνιζόμενος σε δεκαπέντε αγώνες της κανονικής περιόδου του ελληνικού πρωταθλήματος είχε μέσους όρους 13,1 πόντων και 5,9 ασίστ.

Στις 29 Ιουλίου 2015, υπέγραψε συμβόλαιο συνεργασίας ενός έτους με την ομάδα του Άρη Θεσσαλονίκης. Μετά από μία θετική χρονιά με τους "κίτρινους", όπου σημείωνε 12,3 πόντους και 4,0 ασίστ ανά αγώνα, υπέγραψε στην Ενισέι Κρασνόγιαρσκ από τη Ρωσία για τη σεζόν 2016-17. Παρ' όλα αυτά, τον Σεπτέμβριο του 2016 αποδεσμεύθηκε από τη ρωσική ομάδα γιατί δεν πέρασε τις εργομετρικές εξετάσεις, υπογράφοντας τελικά στην ιταλική Παλακανέστρο Καντού. 

Στις 27 Δεκεμβρίου προσχώρησε στην ομάδα του Ολυμπιακού Πειραιώς για να καλύψει την απουσία του τραυματία Ντάνιελ Χάκετ.  Μετά το τέλος της σεζόν έμεινε ελεύθερος.

## Παραπομπές


## Εξωτερικοί σύνδεσμοι
* Dominic Waters - Eurobasket
* WATERS, DOMINIC - Euroleague.net
* Dominic Waters profile | Game center | FIBA.com 

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Μανρέσα
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Γκραντ Ράπιντς Ντράιβ 
Κατηγορία:Καλαθοσφαιριστές ΟΣΦΠ
Κατηγορία:Ξένοι καλαθοσφαιριστές στην Ελλάδα
Κόνραντ Μπλοχ

thumb|Πλακέτα για τον Κόνραντ Έμιλ Μπλοχ (Νίσα, Πολωνία)
Ο **Κόνραντ Έμιλ Μπλοχ** (*Konrad Emil Bloch*, 21 Ιανουαρίου 1912 - 15 Οκτωβρίου 2000) ήταν Γερμανός βιοχημικός. Ο Μπλοχ έλαβε το Βραβείο Νόμπελ Ιατρικής το 1964 (από κοινού με τον Φέοντορ Λίνεν) για τις ανακαλύψεις τους σχετικά με το μηχανισμό και τη ρύθμιση της χοληστερίνης και του μεταβολισμού των λιπαρών οξέων.

Ο Κόνραντ Μπλοχ γεννήθηκε στην πόλη Νάισε στην πρωσική Επαρχία της Σιλεσίας, που τότε αποτελούσε μέρος της Γερμανικής αυτοκρατορίας (σήμερα η πόλη λέγεται Νίσα και βρίσκεται στην Πολωνία). Ήταν εβραϊκής καταγωγής. Ολοκλήρωσε τις σπουδές του στο Τεχνικό Πανεπιστήμιο του Μονάχου και το 1936 μετανάστευσε στις Η.Π.Α., όπου απέκτησε την αμερικανική υπηκοότητα (1944). Εργάστηκε ως ερευνητής και δίδαξε στο Πανεπιστήμιο Κολούμπια (1939-1946) και στο πανεπιστήμιο του Σικάγου (1946-1950). Το 1954 διορίστηκε καθηγητής βιοχημείας στο πανεπιστήμιο Χάρβαρντ στη Μασαχουσέτη. Το 1964 τιμήθηκε μαζί με τον Φέοντορ Λίνεν με το Βραβείο Νόμπελ Φυσιολογίας και Ιατρικής για τις ανακαλύψεις του περί του μηχανισμού ρύθμισης της χοληστερίνης και του μεταβολισμού των λιπαρών οξέων. 

## Παραπομπές


Κατηγορία:Γερμανοεβραίοι
Κατηγορία:Αμερικανοεβραίοι επιστήμονες
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Γερμανοί βιοχημικοί
Κατηγορία:Γερμανοί νομπελίστες
Κατηγορία:Αμερικανοί νομπελίστες
Second Helping

**Second Helping** είναι ο τίτλος του δεύτερου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 15 Απριλίου του 1974 μέσω της δισκογραφικής εταιρείας "MCA".

Το συγκεκριμένο άλμπουμ καθιέρωσε το συγκρότημα στο ευρύ κοινό, αφού περιείχε την πολύ μεγάλη επιτυχία "*Sweet Home Alabama*", τραγούδι το οποίο σκαρφάλωσε στο Top-10 στις Ηνωμένες Πολιτείες και τον Καναδά. Η επιτυχία αυτή ώθησε τον δίσκο να βραβευθεί ως διπλά πλατινένιος στην πατρίδα των Lynyrd Skynyrd. Οι στίχοι του τραγουδιού υπήρξαν απάντηση στα "*Alabama*" και "*Southern Man*" του Νηλ Γιανγκ, με τα οποία ο Γιανγκ υπαινίσσονταν ότι οι άνθρωποι στις νότιες Ηνωμένες Πολιτείες ήταν ρατσιστές και κολλημένοι στο παρελθόν.

Οι κριτικές για το "*Second Helping*" υπήρξαν ιδιαίτερα θετικές, με το "Allmusic" να το βαθμολογεί με την άριστη βαθμολογία των πέντε αστέρων, το "Sputnik Music" με μέσο όρο βαθμολογιών 4,2 / 5 και το "Ultimate Guitar" με 9,6 / 10.

Το Νοέμβριο του 1997, το άλμπουμ επανεκδόθηκε με τρία επιπλέον κομμάτια από την "MCA".

## Τραγούδια
# **Sweet Home Alabama** *(Rossington, Van Zant, King)* - 4:43
# **I Need You** *(Rossington, Van Zant, King)* - 6:55
# **Don't Ask Me No Questions** *(Rossington, Van Zant)* - 3:26
# **Workin' for MCA** *(King, Van Zant)* - 4:49
# **The Ballad of Curtis Loew** *(Collins, Van Zant)* - 4:51
# **Swamp Music** *(King, Van Zant)* - 3:31
# **The Needle and the Spoon** *(Collins, Van Zant)* - 3:53
# **Call Me the Breeze** *(J. J. Cale)* - 5:09

## Θέσεις τσαρτ

## Βραβεία
***Second Helping*** *(άλμπουμ)*
* Ηνωμένες Πολιτείες (*RIAA Certification*): 2 φορές πλατινένιος

***Sweet Home Alabama*** *(σινγκλ)*
* Ηνωμένες Πολιτείες (*RIAA Certification*): Χρυσός
* Ιταλία (*FIMI Certification*): Χρυσός

## Τα μέλη του συγκροτήματος
Το **Second Helping** ηχογραφήθηκε από τους εξής μουσικούς:

* **[[Ρόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **[[Άλεν Κόλινς]]** - *[[κιθάρα]]*
* **Εντ Κινγκ** - *[[κιθάρα]]*
* **[[Μπίλι Πάουελ]]** - *[[πλήκτρα]]*
* **Μπομπ Μπερνς** - *[[τύμπανα]]*
* **[[Λέον Γουίλκισον]]** - *[[μπάσο]]*

;*Γκεστ συμμετοχές*
* **[[Αλ Κούπερ]]** - *[[Φωνητική|φωνητικά]], [[πιάνο]], *
* **Μπόμπι Κις** - *[[πνευστά]]*
* **Τρέβορ Λώρενς** - *[[πνευστά]]*
* **Στιβ Μαντιάο** - *[[πνευστά]]*
* **Μαίρη Κλέιτον** - *[[Φωνητική|φωνητικά]]
* *'Κλάιντι Κινγκ** - ''[[Φωνητική|φωνητικά]]
* **Σέρλι Μάθιους** - ''[[Φωνητική|φωνητικά]]
* **Μάικ Πόρτερ** - ''[[τύμπανα]]''
* **Στιβ Κατζ*' - *φυσαρμόνικα''

## Παραπομπές


## Πηγές
* Second Helping - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Second Helping (album review) | Sputnikmusic
* Lynyrd Skynyrd – Second Helping - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1974
Βασίλειος Κρίκος

Ο **Βασίλειος Κρίκος** (1902-1969), του Βασιλείου, ήταν Έλληνας δικηγόρος και πολιτικός. Υπηρέτησε ως βουλευτής Φωκίδας.

## Βιογραφία
Γεννήθηκε στην Πάνορμο της Φωκίδας (επαρχία Δωρίδας) το 1902. Σπούδασε νομικά στο Πανεπιστήμιο Αθηνών και σταδιοδρόμησε ως δικηγόρος στην Αθήνα, από το 1928.

Εξελέγη για πρώτη φορά βουλευτής Φθιωτιδοφωκίδος στις εκλογές του 1946 με το Λαϊκό Κόμμα (συνδυασμός Ηνωμένη Παράταξις Εθνικοφρόνων) συγκεντρώνοντας 4.813 ψήφους. Το 1956 επανεξελέγη βουλευτής Φθιώτιδας και Φωκίδας με την ΕΡΕ, όπως και βουλευτής Φωκίδας με το ίδιο κόμμα το 1958 και το 1963.
Από το 1959 ως το 1961 διετέλεσε αντιπρόεδρος της Βουλής και νωρίτερα ήταν γενικός γραμματέας της.

Πέθανε αιφνίδια στο Ευπάλιο στις 21 Μαΐου 1969 και κηδεύτηκε την επομένη Ήταν παντρεμένος με την Μαριάννα Σιδέρη. Στην αναγγελία για το μνημόσυνό του (για τα 15χρονα από το θάνατό του, το 1984), αναγράφεται: "Η οικογένεια δηλώνει ότι ο αείμνηστος Βασίλειος Βασ. Κρίκος ουδεμίαν συγγένεια έχει με τον συνώνυμον βουλευτήν Αθανάσιον Κρίκον".

## Παραπομπές


Κατηγορία:Βουλευτές Φωκίδας
Κατηγορία:Βουλευτές Φθιωτιδοφωκίδας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Αντιπρόεδροι της Βουλής των Ελλήνων
Κατεπανάτο Καρσίου και Ιβηρίας

Το **Κατεπανάτο Καρσίου και Ιβηρίας** ήταν διοικητική διαίρεση της Βυζαντινής Αυτοκρατορίας από το 1064\65 έως το 1076. Δημιουργήθηκε με εδάφη της Ιβηρίας που πρωτύτερα ανήκαν στο Κατεπανάτο Μεγάλης Αρμενίας και Ιβηρίας και το κρατίδιο του Βανάντ που μόλις είχε προσαρτηθεί στην αυτοκρατορία.

Το κατεπανάτο διατηρήθηκε λίγο διάστημα λόγω των συνεχών απωλειών εδαφών από τους Τούρκους. Αρχικά πρωτεύουσα του ήταν το Κάρσιον, η Κάρσε, ως το 1064 που λεηλατήθηκε από τους Τούρκους και η πρωτεύουσα μεταφέρθηκε πιθανώς στην Θεοδοσιούπολη. Μετά την Μάχη του Ματζικέρτ οι βυζαντινοί έχασαν τα περισσότερα Αρμενικά εδάφη κι αργότερα ο κατεπάνω Πακουριανός παραχώρησε εδάφη στον υποτελής της αυτοκρατορίας βασιλιά της Ιβηρίας Γεώργιο Β΄ για να τα υπερασπιστεί. 

Κατεπάνω αναφέρονται οι παρακάτω :
* Φλωρός Βασιλάκιος
* Γρηγόριος Πακουριανός
* Θεόδωρος Αρσακίδης
* Παύλος, δουξ Εδέσσης προσωρινά στην θέση του Βασιλάκιου.

## Πηγές
* 

Κατηγορία:Κατεπανάτα της Βυζαντινής Αυτοκρατορίας
Κατηγορία:Βυζαντινή Αρμενία
Κατηγορία:Μεσαιωνική Γεωργία
Κατεπανάτο της Βαασπρακανίας

Το **Κατεπανάτο της Βαασπρακανίας** ήταν διοικητική διαίρεση της Βυζαντινής Αυτοκρατορίας από το 1019 ή 1021/22 έως το 1071. Δημιουργήθηκε με την προσάρτηση του Αρμενικού Βασιλείου του Βασπουρακάν, οι ηγεμόνες του οποίου δεν μπορούσαν να αντέξουν άλλο την πίεση των Τούρκων και έδωσαν στους βυζαντινούς το βασίλειο με 72 φρούρια, 400 ή 3.400 ή 4000 χωριά και πολλές μονές.

Οι Βυζαντινοί λίγο πριν το 1030 εμπλάκηκαν σε πόλεμο με τους Πέρσες κι αργότερα με τους Τούρκους και Τουρκομάνους της περιοχής. Το 1048 οι Τούρκοι επιτέθηκαν στο κατεπανάτο χωρίς επιτυχία συνεχίζοντας για τα επόμενα χρόνια τις επιδρομές. Από το 1060 η βυζαντινή άμυνα κατέρρεε σταδιακά έως το 1071 και την Μάχη του Ματζικέρτ που λίγα φρούρια είχαν μείνει υπό την εξουσία των Βυζαντινών.

Πρωτεύουσα του κατεπάνω ήταν η οχυρωμένη πόλη Ίβαν, το 1045 αναφέρεται το Αρτζέσιον, κάποιοι σύγχρονοι συγγραφείς θεωρούν πρωτεύουσα το Ματζικέρτ. 

Γνωστοί κατεπάνω (διοικητές) ήταν οι κάτωθι:
* 1021/22 - 1023, Βασίλειος Αργυρός, πρώτος κατεπάνω κι αδελφός του Ρωμανού Γ΄.
* 1023 - , Νικηφόρος Κομνηνός
* Θεοφύλακτος Δαλασσηνός
* Κωνσταντίνος Καβάσιλας
* Στέφανος Λειχούδης
* Παγκράτιος, έφερε τον τίτλο δουξ
* Γρηγόριος Παχλαβουνί ή Αρσακίδης, έφερε τον τίτλο δουξ
* Μιχαήλ Αποκάπης, έφερε τον τίτλο δουξ
* Βασίλειος Αποκάπης
* Νικόλαος Χρυσήλιος
* Ααρών Ραδομηρός, γιος του Ιωάννη Βλαδισλάβου πρώην τσάρου των Βουλγάρων.
* Νικήτας Πεγονίτης
* Νικηφόρος Κομνηνός
* Παύλος
* Γεώργιος Μονομαχάτος
* Στέφανος
* Θεόδωρος Ααρώνιος, γιος του Ααρών Ραδομήρου

## Παραπομπές


## Πηγές
* 

Κατηγορία:Κατεπανάτα της Βυζαντινής Αυτοκρατορίας
Κατηγορία:Βυζαντινή Αρμενία
Ηλίας Λυμπερόπουλος

Ο **Ηλίας Λυμπερόπουλος** (1921 - 23 Μαΐου 1984) ήταν Έλληνας θεατρικός συγγραφέας, επιθεωρησιογράφος και στιχουργός.

## Βιογραφία
Έγραψε πολλές επιθεωρήσεις και σενάρια για ταινίες, όπως "Αδέλφια μου, αλήτες πουλιά",  "Λόλα" (1964), "Χαρούμενοι αλήτες " (1958), "Ο αγαπητικός της βοσκοπούλας" (1955), "Καπετάνιος για κλάματα" (1961), "Ο Θύμιος τάχει 400" (1960), "Πρωτευουσιάνικες περιπέτειες" (1966) και "Το πιο γρήγορο μπουζούκι" (1973). Ως στιχουργός βραβεύτηκε στο Φεστιβάλ Τραγουδιού Θεσσαλονίκης. Γνωστά τραγούδια που έγραψε είναι "Αδέρφια μου αλήτες, πουλιά", "Του χωρισμού η ώρα" , "Εκείνη" και "Ξανθή αγαπημένη Παναγιά" για τον Τόλη Βοσκόπουλο, "Αν είναι η αγάπη αμαρτία", "Σε βλέπω στο ποτήρι μου", "Χίλιες βραδιές" για την Τζένη Βάνου και άλλα. ΤΟ 1972 έγραψε το σενάριο για την τηλεοπτική σειρά του ΕΙΡΤ "Χαρούμενη Κυριακή" και το 1973 για την εκπομπή "Δώδεκα μήνες τραγούδι", που προβλήθηκε από τον ίδιο τηλεοπτικό σταθμό.

Στις 23 Μαΐου 1984 σκοτώθηκε από τη σύγκρουση του οχήματος που οδηγούσε με άλλο, το οποίο έκανε όπισθεν.

## Παραπομπές


Κατηγορία:Έλληνες θεατρικοί συγγραφείς
Κατηγορία:Έλληνες στιχουργοί
Εμμανουήλ Ζαννής

Ο **Εμμανουήλ Ζαννής** (25 Αυγούστου 1907 - 16 Φεβρουαρίου 1983) ήταν Έλληνας γιατρός και πολιτικός, ο οποίος υπηρέτησε για αρκετές θητείες ως βουλευτής Δωδεκανήσου.

## Βιογραφία
Γεννήθηκε στη Ρόδο. Ήταν διδάκτωρ των Ιατρικών Σχολών στα Πανεπιστήμια των Παρισίων και της Πίζας.

To 1954 για χρονικό διάστημα ήταν ιδιοκτήτης της εφημερίδας "Η Ροδιακή". Εξελέγη για πρώτη φορά βουλευτής Δωδεκανήσου στις εκλογές του 1951 με την ΕΠΕΚ και επανεξελέγη βουλευτής Ρόδου το 1952 με το ίδιο κόμμα, όπως και το 1958 με το Κόμμα Φιλελευθέρων και το 1961 με το Κόμμα Προοδευτικών. Μετά τη Μεταπολίτευση έλαβε μέρος στις εκλογές του 1974 και πέτυχε να εκλεγεί ξανά βουλευτής Δωδεκανήσου με τη Νέα Δημοκρατία , έχοντας συγκεντρώσει 8.307 ψήφους.

Ήταν παντρεμένος με τη Ροζαλία Κωνσταντινίδου (απεβίωσε το 1996) και απέκτησαν 2 γιους. 

To 1980 με κοινή πρωτοβουλία μαζί με τον Γιάννη Ζίγδη συνίδρυσε στην Αθήνα την Ένωση Ροδίων Αθηνών-Πειραιώς.

Πέθανε το 1983 και κηδεύτηκε στις 17 Φεβρουαρίου από τον ιερό ναό του Ευαγγελισμού στη Ρόδο.

## Συμμετοχή σε έργα
*Χατζηδήμος, Α.  "Η σύγχρονη ψυχιατρική θεραπευτική : το ηλεκτροσόκ /" , Αθήνα 1949.

## Παραπομπές


Κατηγορία:Βουλευτές Δωδεκανήσου
Κατηγορία:Βουλευτές Ρόδου
Κατηγορία:Βουλευτές εκλεγμένοι με το Κόμμα Προοδευτικών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με το κόμμα των Φιλελευθέρων
Ιωάννης Γκότσης

Ο **Ιωάννης Γκότσης** του Ευσταθίου (1912 - 5 Φεβρουαρίου 1988) ήταν Έλληνας δικηγόρος και νομάρχης. 

## Βιογραφία
Καταγόταν από τη Μεσσηνία. Σπούδασε νομικά και συνέγραψε νομικά και άλλα έργα. Το 1945 εξέδωσε το βιβλίο του «Φλόγες στον Όλυμπο» (Αθήνα, σελίδες).

### Κατοχή
Διορίστηκε Έπαρχος Ελασσόνας το 1943. Διέφερε από τους προκατόχους του κατοχικούς νομάρχες και ήταν κατοχικός, αλλά «πρώτος και άριστος το ήθος», το οποίο κράτησε ο ίδιος ψηλά, όπως και τη γαλανόλευκη, την οποία ο προκάτοχός του «εποδοπάτησε», σύμφωνα με τον Τύπο της εποχής. Συνετέλεσε στο να επαναποκτηθεί η Παιδαγωγική Ακαδημία της Λάρισας, η οποία είχε επιταχθεί από τους Ναζί. Τον Μάρτιο του 1945 ζήτησε ο ίδιος τη νόμιμη εκκαθάριση της θέσης του, με «αυτομήνυση». Κατόπιν αυτού, εκδόθηκε το υπ' αρ. 9 βούλευμα του Συμβουλίου Εφετών, το οποίο τον απήλλαξε αλλά παράλληλα «εξύμνησε τη στάση του και την εν γένει πολιτεία του στη διάρκεια της Κατοχής, ενώ από τους προκατόχους του, άλλοι καταδικαζόντουσαν ως δωσίλογοι, και άλλοι απαλλάσσονταν λόγω βλακείας».

### Νομάρχης
Το 1949 διορίστηκε Νομάρχης Κοζάνης υπηρετώντας έως το 1951 και στη συνέχεια μετατέθηκε στις Σέρρες (Φεβρουάριος 1952) και στην Αιτωλοακαρνανία (Οκτώβριος 1953). Το 1954 απολύθηκε μαζί με άλλους νομάρχες, λόγω του ότι καταργήθηκε ο θεσμός των υπηρεσιακών νομαρχών, ενώ τον Φεβρουάριο του 1955, με την επαναφορά του θεσμού των υπηρεσιακών νομαρχών,  τοποθετήθηκε Νομάρχης Θεσπρωτίας. Στη συνέχεια υπηρέτησε ως Νομάρχης Λευκάδας ως τα τέλη του 1959, οπότε παραιτήθηκε. Το 1964 διορίστηκε Νομάρχης Σερρών για δεύτερη φορά (θητεία από τις 10 Ιουνίου ως τις 18 Νοεμβρίου 1964) 

και τον Νοέμβριο της ίδιας χρονιάς Νομάρχης Ιωαννίνων. Το 1965 διορίστηκε ξανά Νομάρχης Λάρισας και Νομάρχης Αχαΐας. Το 1965 πάλι διορίστηκε Νομάρχης Κιλκίς, ως το 1966. Το 1967 ήταν Νομάρχης Σάμου.

### Θάνατος και τιμές
Για τις υπηρεσίες του τιμήθηκε με τον Σταυρό των Ταξιαρχών του Φοίνικα.

Πέθανε συνταξιούχος, τον Φεβρουάριο του 1988, σε ηλικία 76 ετών και κηδεύτηκε από τον ιερό ναό του Αγίου Ισιδώρου στο Β΄ Κοιμητήριο Πατησίων. Ήταν παντρεμένος με την Ελένη Γκότση και είχαν 2 γιους, τον Κώστα και το Στάθη.

## Εργογραφία
* 
* 
* 

## Παραπομπές


Κατηγορία:Νομάρχες Αιτωλοακαρνανίας
Κατηγορία:Νομάρχες Κοζάνης
Κατηγορία:Νομάρχες Θεσπρωτίας
Κατηγορία:Νομάρχες Λευκάδας
Κατηγορία:Νομάρχες Σερρών
Κατηγορία:Νομάρχες Λάρισας
Κατηγορία:Νομάρχες Αχαΐας
Κατηγορία:Νομάρχες Κιλκίς
Κατηγορία:Νομάρχες Ιωαννίνων
Κατηγορία:Νομάρχες Σάμου
Κωνσταντίνος Παπασπύρου

Ο **Κωνσταντίνος Παπασπύρου** (1913 - 31 Ιανουαρίου 1982), του Σπυρίδωνα, ήταν Έλληνας πολιτικός και βουλευτής.
## Βιογραφία
Γεννήθηκε το 1913 ή το 1914. Εργάστηκε στην Αστυνομία. Μετά την αποστρατεία του ασχολήθηκε με τα κοινά.

Εξελέγη τρεις φορές βουλευτής Ευρυτανίας με την Ένωση Κέντρου, το 1961, το 1963 και το 1964. Ήταν υποψήφιος βουλευτής Ευρυτανίας με την Ένωση Κέντρου-Νέες Δυνάμεις στις εκλογές του 1974 και έλαβε 2.096 ψήφους χωρίς να εκλεγεί.

Παντρεύτηκε τη Μαίρη Κ. Παπασπύρου και απέκτησαν παιδιά.

Απεβίωσε σε ηλικία 69 ετών το 1982 και κηδεύτηκε την 1η Φεβρουαρίου από τον ιερό ναό των Αγίων Θεοδώρων στο Πρώτο Νεκροταφείο Αθηνών.

## Παραπομπές


Κατηγορία:Βουλευτές Ευρυτανίας
Κατηγορία:Βουλευτές εκλεγμένοι με την Ένωση Κέντρου
Γεώργιος Αράπης

Ο **Γεώργιος Ν. Αράπης** (1906 - 11 Μαΐου 1984), του Σπυρίδωνα, ήταν Έλληνας συνδικαλιστής, πολιτικός και βουλευτής.

## Βιογραφία
Γεννήθηκε το 1906. Εργάστηκε ως ελεγκτής στα ΗΕΜ. Ανέπτυξε συνδικαλιστική δράση. Εξελέγη βουλευτής Πειραιώς με την ΕΠΕΚ το 1952, όμως η εκλογή του ακυρώθηκε στις 5 Μαρτίου 1953. Στις εκλογές του 1958 εξελέγη ως ανεξάρτητος με την υποστήριξη της ΕΔΑ στην Β΄ Πειραιώς. Ασχολήθηκε επίσης με την Τοπική Αυτοδιοίκηση, διατελώντας Αντιδήμαρχος Πειραιώς και Πρόεδρος του Δημοτικού Συμβουλίου.

Απεβίωσε το 1984 και κηδεύτηκε στις 12 Μαΐου από τον ιερό ναό Αγίας Τριάδας στον Πειραιά. Είχε μία κόρη και 2 εγγόνια.

## Παραπομπές


Κατηγορία:Έλληνες συνδικαλιστές
Κατηγορία:Βουλευτές Πειραιά
Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με την ΕΔΑ
Λαϊκή Ενότητα (αποσαφήνιση)

Ο όρος **Λαϊκή Ενότητα** μπορεί να αναφέρεται στα εξής:
* Λαϊκή Ενότητα (Ελλάδα), ελληνικό αριστερό πολιτικό κόμμα που ιδρύθηκε το 2015.
* Λαϊκή Ενότητα (Χιλή), χιλιανός αριστερός πολιτικός συνασπισμός που στήριξε την υποψηφιότητα του Σαλβαδόρ Αγιέντε το 1970.
* Λαϊκή Ενότητα (Ιταλία), βραχύβιο ιταλικό σοσιαλδημοκρατικό πολιτικό κόμμα που ιδρύθηκε το 1953.
* Λαϊκή Ενότητα (Ισπανία), ισπανικός αριστερός πολιτικός συνασπισμός που ιδρύθηκε το 2015.
* Κόμμα Λαϊκής Ενότητας — Σοσιαλιστικό Κόμμα, ιστορικό ισλανδικό αριστερό πολιτικό κόμμα που ιδρύθηκε το 1938.
* Κόμμα Λαϊκής Ενότητας (Πορτογαλία), ιστορικό πορτογαλικό αριστερό κόμμα που ιδρύθηκε το 1974.
* Κόμμα Λαϊκής Ενότητας (Τυνησία), αραβικό εθνικιστικό κόμμα της Τυνησίας που ιδρύθηκε το 1981.
Ryan YO-51 Dragonfly

Το **Ryan YO-51 ''Dragonfly*** ήταν μονοκινητήριο ελαφρύ [[αεροσκάφος στρατιωτικής συνεργασίας]] με δυνατότητες βραχείας αποπροσγείωσης (Short Take Off Landing, STOL) το οποίο ανέπτυξε η [[Ryan Aeronautical]] για το [[Αεροπορικό Σώμα του Στρατού των ΗΠΑ]] (United States Army Air Corps, USAAC). Κατασκευάστηκαν μονάχα τρία πρωτότυπα διότι στον σχετικό διαγωνισμό επελέγη τελικά το ανταγωνιστικό [[Stinson L-1 Vigilant]]. Το αεροσκάφος ήταν επίσης γνωστό με το παρατσούκλι "ιπτάμενη μοτοτοσικλέτα" (flying motorcycle).

== Σχεδιασμός και ανάπτυξη ==
Κατά τον σχεδιασμό του *Dragonfly'' είχε δοθεί έμφαση στην δυνατότητα να επιχειρεί από αεροδιαδρόμους ελάχιστου μήκους. Ήταν ένα υψηλοπτέρυγο (parasol) μονοπλάνο, με πτέρυγες κατάλληλα σχεδιασμένες ώστε να έχει STOL δυνατότητες. Είχε διθέσιο ανοιχτό κόκπιτ και σταθερό σύστημα προσγείωσης.. Προωθούνταν απο αστεροειδή κινητήρα Pratt & Whitney R-985-21 Wasp Junior.

Με πλήρες βάρος και χωρίς flaps το αεροσκάφος μπορούσε να απογειωθεί σε διάδρομο μήκους 400 ποδών, ενώ η απόσταση αυτή μειώνονταν σε μόλις 75 πόδια με τα flaps. Επίσης μπορούσε να μείνει σταθερό εν πτήσει ακόμα και σε πολύ μικρές ταχύτητες της τάξεως των 30 mph, ενώ διαφημίζονταν πως ήταν ικανό να προσγειωθεί σε επιφάνεια μικρότερη από το μήκος του.

## Επιχειρησιακή ιστορία
Ο Στρατός παρέλαβε τρία YO-51 προκειμένου να τα αξιολογήσει σε συγκριτικές δοκιμές με προτάσεις άλλων εταιρειών (Stinson YO-49 και Bellanca YO-50) από τις οποίες και θα προέκυπτε η απόφαση για την προμήθεια του νέου αεροσκάφους στρατιωτικής συνεργασίας. The YO-51 was the heaviest of the three aircraft evaluated.

Παρόλο που κρίθηκε επαρκές στις δοκιμές, που πραγματοποιήθηκαν στο Wright Field του Οχάιο, το σχέδιο της Stinson προτιμήθηκε, με συνέπεια να μην κατασκευαστούν άλλα YO-51.

## Χρήστες
; ΗΠΑ
: Αεροπορικό Σώμα του Στρατού των ΗΠΑ (United States Army Air Corps, USAAC)

## Δείτε επίσης

### Παρόμοια αεροσκάφη
*Bellanca YO-50
*Stinson L-1 Vigilant
*Fieseler Fi 156

## Παραπομπές


## Βιβλιογραφία

* 
* 
* 
* 
* 
* 
* 

YO-51
Κατηγορία:Αεροσκάφη στρατιωτικής συνεργασίας
Κατηγορία:Αεροσκάφη συνδέσμου
Κατηγορία:Εμβολοκινητήρια στρατιωτικά αεροσκάφη
Pegasus 1

Ο **Pegasus 1** ή **I** και πριν την εκτόξευσή του **Pegasus A** ήταν αμερικανικός δορυφόρος οποίος εκτοξεύτηκε το 1965 για να μελετηθούν οι προσκρούσεις των μικρομετεωρητών σε χαμηλή περιγήινη τροχιά. Ήταν ο πρώτος από τρεις συνολικά δορυφόρους αυτού του τύπου, κατασκευής Fairchild Hiller, που στάλθηκαν στο διάστημα υπό την αιγίδα της NASA.

## Περιγραφή

Ο Pegasus 1 μετέφερε 1450&nbsp;kg οργάνων και ήταν προσκολλημένος σε ανώτερο στάδιο πυραύλου S-IV με το οποίο και τέθηκε σε τροχιά. Η ολική μάζα του ήταν 10.297 kg και ήταν εφοδιασμένος με δύο σειρές από πάνελ ανίχνευσης των μικρομετεωρητών και πομποδέκτη για την μετάδοση των δεδομένων. Τα πάνελ ήταν μήκους 29&nbsp;m και εξοπλισμένα με 116 ανιχνευτές.

## Αποστολή
Ο δορυφόρος εκτοξεύτηκε με πύραυλο Saturn I από το ακρωτήριο Κανάβεραλ. Η εκτόξευσή του έλαβε χώρα στις 16 Φεβρουαρίου 1965 (14:37:03&nbsp;UTC). Αφού τέθηκε με επιτυχία σε τροχιά έλαβε τον κωδικό COSPAR 1965-009A καθώς και τον αριθμό 01085 από τη NORAD. Πρέπει να σημειωθεί ότι ο Pegasus ήταν το δευτερεύον φορτίο της αποστολής AS-103 του προγράμματος Απόλλων.

Τα πειραματικά αποτελέσματα μεταδόθηκαν στην Γη μέσω ραδιοκυμάτων. Το σκάφος παρέμεινε λειτουργικό μέχρι τις 29 Αυγούστου 1968, ενώ στην συνέχεια παρέμεινε ανενεργό σε τροχιά μέχρι που αυτή εκφυλίστηκε και καταστράφηκε στην ατμόσφαιρα στις 17 Σεπτεμβρίου 1978. Παρόλο που παρουσιάστηκαν διάφορες βλάβες ήσσονος σημασίας, η αποστολή στέφθηκε με επιτυχία, καλύπτοντας όλους τους στόχους που είχαν τεθεί.

## Δείτε επίσης
* Διαστημικές αποστολές το 1965

## Παραπομπές


Κατηγορία:Δορυφόροι Pegasus
Κατηγορία:Διαστημικές αποστολές το 1965
Αντίμαχος ο Τήιος

Ο **Αντίμαχος ο Τήιος** (από την Τέω της Ιωνίας) ήταν επικός ποιητής του 8ου ή 7ου π.Χ. αιώνα. Θεωρούνταν (όπως μας πληροφορεί κάποιος αρχαίος σχολιαστής), δημιουργός του έπους *[[Επίγονοι (έπος)|Επίγονοι]]*, το οποίο διηγιόταν την πολιορκία και τελικά την άλωση της Θήβας από τους γιους των *[[Επτά επί Θήβας]]*. 

Μνημονεύεται επίσης από τον Πλούταρχο και τον Κλήμη τον Αλεξανδρέα (χωρίς πάντως να αναφέρεται από αυτούς και ως ποιητής τον *Επιγόνων*).

## Παραπομπές


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Ασαΐκι Ταμάι

**Ασαΐκι Ταμάι** () (25 Δεκεμβρίου 1902 - 10 Δεκεμβρίου 1964) ήταν Ιάπωνας πλοίαρχος του Αυτοκρατορικού ιαπωνικού ναυτικού, κατά τη διάρκεια του Β΄ Παγκοσμίου Πολέμου.

Ο Ταμάι γεννήθηκε στη Ματσουγιάμα, πρωτεύουσα του νομού Εχίμε, στη νήσο Σικόκου. Ολοκληρώνοντας τις εκεί γυμνασιακές του σπουδές φοίτησε στην αυτοκρατορική ναυτική ακαδημία της Ετατζίμα, επί της ομώνυμης νήσου και ακολούθως στις σχολές αεροπορίας του αυτοκρατορικού ναυτικού καταλήγοντας εκπαιδευτής χειριστών αεροσκαφών.
Τον Οκτώβριο του 1944 φέροντας τον βαθμό του πλοιάρχου και εκτελώντας καθήκοντα υποδιοικητού της 201ης Σμηναρχίας του Αυτοκρατορικού Ναυτικού  που είχε έδρα στη βάση Μαμπαλακάτ στις Φιλιππίνες, σε μυστική σύσκεψη υπό τον αντιναύαρχο Τακιτζίρο Ονίσι, ζήτησε και ανέλαβε την οργάνωση των πρώτων ειδικών δυνάμεων εφόδου, γνωστές στη συνέχεια με το όνομα καμικάζε. Την οργάνωση αυτών ολοκλήρωσε σε χρόνο λιγότερο των 24 ωρών δημιουργώντας το πρώτο Κουτάι (= σμήνος) αποτελούμενο από 4 σοτάι (= τμήματα, ομάδες) προκειμένου να δράσουν άμεσα στα πλαίσια του "Σχεδίου Νίκη" ("Σο-Γκο").

## Πηγές
* Di Pietro Luciano "Οι καμικάζε" Εκδ. Φυτράκης- Mondadori Αθήναι, 1971 (Τα Φοβερά Ντοκουμέντα)

Τ
Κατηγορία:Ιάπωνες στρατιωτικοί